предоставя същата услуга или извършва същата дейност в същия географски район при до голяма степен равностойни условия.
 ж) Важен проект от общоевропейски интерес или в общ интерес на страните по споразумението: даден проект е важен и е от общоевропейски интерес или в общ интерес на страните по споразумението, само ако
 i)
 помощта се отнася до проект, който е ясно дефиниран по отношение на условията на изпълнението му, включително участниците в него, както и целите му;
 ii)
 проектът трябва да е от общоевропейски интерес, в смисъл че извлеченото предимство от постигането на целта на проекта не трябва да е ограничено само до една държава членка или до държавите членки, която/които го изпълнява(т), а трябва да се разпростре и върху ЕС като цяло,
 или
 той трябва да е от общ интерес за страните по споразумението, в смисъл че извлеченото предимство от постигането на целта на проекта трябва да се разпростре и върху двете страни по споразумението;
 iii)
 проектът трябва да е от голямо значение с оглед на характера и обема си: той трябва да е едновременно съдържателен, що се отнася до целите му, и от значителен мащаб.
 з) Държавен монопол с търговски характер: държавните монополи с търговски характер са монополи, посредством които националните, регионалните или местните власти или всякакъв вид други публичноправни субекти на едната от страните по споразумението се намират в положение, което им позволява de jure или de facto да упражняват надзор, определят или влияят чувствително — било то пряко или косвено — на вноса или износа между страните по настоящото споразумение. Разпоредбите на споразумението, отнасящи се до държавните монополи с търговски характер, се прилагат и по отношение на монополните права, делегирани от страните по споразумението.
 ПРИЛОЖЕНИЕ XXIV КЪМ ГЛАВА 14
 ПРОЦЕДУРЕН ПРАВИЛНИК ЗА УРЕЖДАНЕ НА СПОРОВЕ
 ОБЩИ РАЗПОРЕДБИ
 1.
 По смисъла на глава 14 (Уреждане на спорове) от дял IV от настоящото споразумение и в съответствие с настоящите правила:
 „съветник“ означава лице, ангажирано от една от страните по настоящото споразумение да предоставя съвети или да подпомага тази страна по споразумението във връзка с процедурата пред арбитражния комитет;
 „арбитражен комитет“ означава комитет, сформиран по силата на член 307 от настоящото споразумение;
 „арбитър“ означава член на арбитражен комитет, който е създаден по силата на член 307 от споразумението;
 „помощник“ означава лице, което в рамките на мандата на определен арбитър извършва проучвания или оказва съдействие на арбитъра при изпълнение на неговите функции;
 „страна ищец“ означава всяка страна по споразумението, която отправя искане за сформиране на арбитражен комитет съгласно член 306 от настоящото споразумение;
 „страна ответник“ означава страната по споразумението, за която се твърди, че е действала в нарушение на настоящото споразумение;
 „представител на една от страните“ означава служител или всяко друго лице, назначено от правителствен или държавен орган или от друг публичноправен субект на една от страните по споразумението, който представлява тази страна по споразумението за целите на спор по настоящото споразумение;
 „ден“ означава един календарен ден.
 2.
 Страната ответник отговаря за административната организация на процедурата за уреждане на спора, и по-специално за организирането на изслушвания, освен ако страните не са се